**Vállalkozási Szerződés**

TERVEZET

# Szerződő felek:

## Megrendelő:

|  |
| --- |
| Kétegyháza Nagyközség ÖnkormányzataSzékhely: 5741 Kétegyháza, Fő tér 9.Adószám: 15725118-2-04Számlavezető pénzintézet neve: OTP BankBankszámlaszám: 11733027-15343549Képviseli: Kalcsó Istvánné, polgármester |

## Vállalkozó:

|  |
| --- |
| Neve:. |
| Címe:  |
| Tel.: fax:  |
| Pénzintézet megnevezése:  |
| Bankszámla száma:  |
| Cégjegyzékszám:  |
| Adószám:  |
| Kivitelezői nyilvántartási száma: Képviseli:  |

**1. Preambulum**

Felek rögzítik, hogy a Megrendelő a Kbt. Harmadik része 115. §-a szerinti eljárást folytatott le a nyílt eljárás szabályainak figyelembevételével „**A Kétegyházi Táncsics Mihály Művelődési Ház és Könyvtár energetikai korszerűsítése** ” tárgyban. Megrendelő a közbeszerzési eljárást lezáró döntésről az összegzést 2018. ………….. hó ………….. napján megküldte az ajánlattevők részére azzal, hogy a közbeszerzési eljárás nyertese az ……. rész vonatkozásában a Vállalkozó. Mivel a lefolytatott közbeszerzési eljárás során a Megrendelő a Vállalkozó ajánlatát fogadta el, ennek megfelelően a felek a Kbt. 131. § (1) bekezdése értelmében a törvényes határidőn belül szerződést kötnek a jelen Vállalkozási Szerződés és a hozzá kapcsolódó mellékletek (együttesen: Szerződés) feltételei szerint.

# 2. A szerződés tárgya

## A munka megnevezése és mennyisége:

Tárgyi épület alapterülete: 1069,51 m2

**Általános leírás (villamos)**

Kétegyháza belterületén álló épület hagyományos fa tartószerkezetű cserép héjalású tetőn van lehetőség, a napelemek közel déli és délnyugati tájolású elhelyezésére, a rendszerhez tartozó szerelvényekkel.

A létesítmény rendszerszintű leírása.

A rendszer, három jól elkülönülő, de szervesen összefüggő részből áll.

I. napelem modulok

II. inverter

III.Csatlakozó berendezés /meglevő belső mért 0,4 kV-os hálózathoz/

Alapadatok:

**Csatlakozási teljesítmény:**

3 x25 A 8 kW

**Betáplálás módja**

3 fázis földkábeles

**Éves villamos energia fogyasztás**

**Fogyasztói hely azonosító**

**Tetőszerkezet**

Cserép tetőn „D-Dny” tájolás” ~38 dőlés

**Rendszerméret**

8 kW

**String kiosztás(A" "MPP/"B" MPP)**

 8,0 kVA háromfázisú inverter

**Napelemek**

30 darab 275 Wp névleges teljesítményű Heckert Solar Nemo

**Napelemek teljes felülete**

49,8 m2

**Tetőtartó**

 aluminium / tűzihorganyzott tetőszerelő szett

**Inverter**

1 db Fronius Symo 8,0kVA

**Szolár kábel és csatlakozó szett**

MC 4 dugós

**Éves tervezett energiatermelés**

~7800 kWh

**AC oldal érintés védelme**

TN/TN-S

**DC oldal hiba védelem**

kettős szigetelés (II. osztály),

**Általános leírás (építészet)**

**Homlokzati szigetelés**

A könyvtár régi épületrésze az érintett három homlokzati felületen 160 mm vastag PSutólagos hőszigetelést kap üvegszövetháló erősítéssel, a szigetelő lapok ragasztóval éshőszigetelő dübelezéssel történő rögzítésével a felülethez. Általánosan a szigetelés 30 mm

vastagságban forduljon be a nyílászárók kávájánál.A lábazatra 150 mm XPS szigetelés kerül a járdától 50 cm magasságig.

**Belső fal szigetelés**

A művelődési ház nagyterme belmagasság tekintetében a környező helyiségek fölé nyúlik,ezáltal az érintett részeken átlagosan 2,5 m magas padlástérrel érintkező falai is vannak.Ezeken a felületeken 150 mm vastag EPS utólagos hőszigetelést kap üvegszövetháló

erősítéssel, a szigetelő lapok ragasztóval és hőszigetelő dübelezéssel történő rögzítésével a felülethez.

**Padlásfödém szigetelés**

A födémekre 2 x 100 mm járható ásványi szálas szigetelés van tervezve. A szigetelés 150 mm vastagságban körbeöleli a térdfalat is.

**Bádogos szerkezetek**

A könyvtár esetén, az utólagos hőszigetelés miatt a nyílászárók új PE bevonatos mezpárkányt kapnak. Itt az ereszcsatornák lefolyó csöveit a homlokzati szigetelés előtt el kell távolítani, majd azt követően javítva vagy teljesen új horganyzott acél elemek formájában

visszahelyezni.

**Általános leírás (épületgépészet)**

A terv az épület belső gázszerelési munkáival foglalkozik. A tervezés során az 2008 évi XL. törvény a földgázellátásról, 11/2013. (III. 21.) NGM. rendelet (**MBSZ**) valamint azÉGÁZ-DÉGÁZ Földgázelosztó ZRT TU-4 (2016.03.01.) technológiai utasítás az MSZ 11413 szabv. sorozat ,MSZ 7487 szabv. sorozatot , 4/1982 . sz. OBF. Utasítást, a 253/1997(XII. 20.) Kormány rendelet a 54/2014(XII.5.) BM rendelet Országos Tűzvédelmi Szabályzat előírásai vettem figyelembe, melyeket a kivitelezés során is be kell tartani. A szerelést csak vizsgával rendelkező gázszerelő ill. arra jogosult kivitelező szakcég végezheti el. A kivitelezést csak az illetékes ÉGÁZ-DÉGÁZ Földgázelosztó ZRTáltal jóváhagyott tervek alapján szabad elvégezni.

Az épület részére, a meglévő Ø32x3/PE80/G SDR11 méretű, középnyomású gázcsatlakozás került kiépítésre az utcai meglévő gázelosztó hálózatról. A meglévő utcai elosztó vezetékről érkező Ø 32x3,0 PE 80/G SDR.11 polietilén csatlakozó gázvezeték, mely 3,0 bar üzemnyomású, 1”-os fogyasztói főelzáró csap beépítésével kerül megvalósításra, mely a telekhatár utána kerítésnél került kivitelezésre. Az épület részére korábbi tervek szerint került megvalósításra fogyasztói gázvezeték hálózat, gázmérővel, fogyasztói berendezésekkel. A fogyasztói főelzáró gömbcsap után került beépítésre, kültérben elhelyezve a meglévő Gázgép-EKB-10/G53 tip. nyomás csökentő berendezés, védőszekrénybe szerelve. Ezután a gázvezeték szerelve csatlakozik az épületben elhelyezésre került 2 db m meglévő gázmérő egységhez. A könyvtár épületrésznek önálló G-4 tip. gázmérő került beépítésre, mely az épületben elhelyezett 1 db meglévő Reretta-24 tipusú „B” égéstermék elvezetésű kazán gázmérését biztosítja.

A másik G-16 tip. gázmérő, mely falon került elhelyezésre a művház épületrészének gázfogyasztó berendezéseinek mérését biztosítja, az alábbiak szerint.

Meglévő gázkészülék a következő: 1 db Vaillant-VVK-1206/3-E-HL tip. zárt égésterű kondenzációs gázkazán van beépítve, mely kazán továbra is megmarad. A kazán teljesítménye: Q= 110 KW, gázkazán gázfogyasztása:V=1x12,5 Nm3/ó.

Tervezett gázkazánok:

Könyvtár épületrészen:

1 db Viessmann-Vitodens-100-W-26 tip. Q névl. hőterhelés =23,70 kW, V=2,5 Nm3/h, zárt égésterű kondenzációs falikazán, kerül beépítésre, gyári „C33”tip NA 100/60 függőleges, AZ tipusú levegő-füstgáz szettel , tető fölé vezetve.

Tervezett gázfogyasztás maximum: V= 2,5 Nm3/ó.

A mért gázvezeték az épületen belül, szabadon szerelt kialakítású.

A tervezett Viessmann-Vitodens-100-W-26 tip. fűtőkazán „C 33” típusú égéstermék elvezető rendszere (levegő-füstgáz szett) a kazánnal együtt minősített, vonatkozó előírások szerint minősítették és rendelkezik CE jellel, valamint a égéstermék elvezető rendszer tömörség ellenőrzésére, erre szolgáló mérőcsonk áll rendelkezésre. A gázfogyasztó készülék felszerelőjének a műszaki-biztonsági felülvizsgálati eljárás során írásban kell nyilatkoznia, a koncentrikus levegő-füstgáz szett gyártói előírás szerinti összeszereléséről, annak szereléstechnikai betartásáról, valamint égéstermék-elvezető cső gyártói előírásról. A készülék, gyártó által az üzembe helyezésre feljogosított személynek el kell végeznie a levegő-bevezető – égéstermék-elvezető cső tömörségi vizsgálatát, valamint a készülék üzembe helyezése, illetve a kötelező felülvizsgálat során üzemi próbával meg kell győződnie a gázfogyasztó készülékbe épített levegőáramlás-érzékelő működéséről. Ezeket a vizsgálatokat dokumentálnia kell. Ebben esetben a műszaki-biztonsági átadás során fűtőkazán égéstermék elvezető rendszerének átadás során a területileg illetékes tüzeléstechnikai szakvéleménye nem szükséges.

Amennyiben a minősítések és vizsgálatok nem teljeskörűen kerülnek dokumentásásra az égéstermék elvezető rendszerre vonatkozólag (levegő-füstgáz szett), csak a területileg illetékes kéményseprő-ipari közszolgáltató felülvizsgálata után és annak írásos hozzájáruló nyilatkozata birtokában helyezhető üzembe a kazán, illetve ezen tanúsító nyilatkozatot az megvalósulási dokumentációhoz csatolni kell.

A vezetékhálózat méretezésénél 34,5 MJ/Nm3 /ó fűtőértékü földgáz lett figyelembe véve.

Tervezett gázvezeték hálózat anyaga MSZ. EN 10208-2-1999. hegesztésre és menetvágásra alkalmas ötvözetlen acélcső, hegesztett kötésekkel, gázmérő felé 5 %o lejtéssel, falon kívül, csőbilinccsel megfogva szerelendő. A gázszerelési munkák el készültekor, meg kell tartani az MSZ 11413 sz. szabvány előírásai szerinti szilárdsági és tömörségi vizsgálatot. Kivitelezési-szerelési munkáknál a vonatkozó szabványokat gázszerelési technológiai utasításokat, a tűzvédelmi rendeleteket, munka- és balesetvédelmi rendszabályokat be kell tartani! A gázvezetéket az "EPH" hálózatba a Technológiai Utasításai szerint kell bekötni

Fogyasztói gázkészülékek, berendezések üzemképes és biztonságos állapotban tartása az ingatlan tulajdonosának, használójának kötelessége, melynek alapján rendszeres karbantartásáról, azok ötévenkénti műszaki biztonsági felülvizsgálatáról a 19/2012 (VII.20.) NGM rendelete szerint, gondoskodni kell!

**Központi fűtés:**

A könyvtár épület részére adott helyeken elhelyezésre kerülő kazánoktól központi fűtési rendszer kerül kialakításra, úgy hogy részben meglévő megmaradó lapradiátor felhasználásával, illetve új lapradiátorok beépítésével, 65/50°C–os hőfoklépcsőjű fűtővíz figyelembe vételé. Az épület helyiségeinek fűtésére 1 db Viessmann-Vitodens-100-W-26 tip. zárt égésterű, kondenzációs gázkazán Q=23,7kW, hőteljesítményű, kerül beépíépítésre. Kazánbiztosítás zárt membrános tágulási tartállyal valamint rúgóterhelésű biztonsági szeleppel.

A kazánhoz tartozékként külső hőmérséklet függő vezérlő tartozik.

A tervezett épület részére radiátoros fűtési rendszer kerül megvalósításra. A fűtési alap vezetékpár szabadon szerelve, ill.. gépészeti strangokban szerelendõ a végpontok felé emelkedve. A fűtési kör fűtés szabályozása Viessmann külső hőmérséklet függő digitális szabályzással, tartozék érzékelőkkel.

Az épület helyiségeinek meglévő radiátorainak meglévő bizonytalan eredetű radiátorszelepeit, mindenhol kel kell cserélni. A radiátorok előremenő csonjába Danfoss RA-N típusú/ dn15 termosztatikus radiátorszeleppel és Danfoss hatósági kivitelű, lopásgátló gyűrűvel ellátott termofejekkel, illetve visszatérő csonkba Danfoss-RLV /dn15 visszatérő csavarzatokkal kell ellátni.

*A fűtési rendszert a feltöltés ill. a próbaüzem előtt át kell mosatni a szennyeződések (iszap, lerakodások, stb.) eltávolítása végett. Javasolt tisztító szer: Fernox Cleaner F3*

A fűtési rendszert a radiátorok számára előírt minőségű lágy vízzel kell fel tőlteni, vízlágyitón keresztül, tömlőn keresztül, lassú töltéssel, légtelenítéssel.Nyomáspróbát üzembe helyezés előtt kell elvégezni. A nyomáspróbáról jegyzőkönyvet kell készíteni!

**Nagyterem szellőzése**:

A nagyterem helyiségeibe nagyhatásfokú, hővisszanyerős, frisslevegős szellőzési rendszert tervezünk, a fokozott légzárású ablakok miatt, helyiségbe , önállóan befújt előkezelt friss levegővel légrácsonkeresztül. Elszívás légkezelőnél, adott ponton, légrácson keresztül.

Hő visszanyerős légkezelő egység:

A kompakt légkezelő HRV-2000 típusú, vagy ezzel egyenértékű mennyezetre függesztett kivitelű nagyhatásfokú, hővisszanyerős szellőztető készülék, Vmax=2000m3/h (dp=170Pa) légszállítással, EC motorral, „Control” vezérlővel, CO2 érzékelőről vezérelve, beépített elektromos előfűtővel (P=3kW), kezelőelemmel, G4 szűrődobozzal, ajánlat szerinti tartalommal.

A légkezelő egység befúvó-elszívó ventillátor elemekből, előfűtő elemből, kereszt áramú hő visszanyerőből és beszívó-elszívó légszűrő elemből áll, szívó és nyomóoldali csatlakozásokkal.

A légkezelő működése automatikus,tartozék vezérlővel, a helyiség CO2 tartalomról való vezérléssel, a befújt levegő adott értéken tartásával.

Vbefújt=2000m3/h, Velszívott =2000m3/h

A légtechnikai rendszer spíró levegőelosztó csőhálózattal ill. annak befúvó és elszívó légrácsokkal, rendszerelemeivel kerül kialakításra. Egyes légcsatorna szakaszok Lindab Safe gumitömítéses légtechnikai vezetékkel, illetve hő- és hangszigetelt Sonodec25 flexibilis légcsatornával, áramlási keresztmetszetek terveknek megfelelően szerelve. A nem előszigetelt befúvó-elszívó légcsatorna hálózatot szükség szerint hő szigetelni kell, Amstrong-AC/Armaflex öntapadós lemezszigeteléssel.

## A munkavégzés alapjául szolgáló dokumentumok:

A kivitelezést a közbeszerzési dokumentáció részét képező műszaki leírás, tervdokumentáció, költségvetés alapján kell elvégezni.

## A teljesítés helye:

5741 Kétegyháza, Fő tér 4 hrsz 50/1

## A munkavégzések során beépíthető anyagok

Az építési munka során bármely gyártótól származó anyag beépítésre kerülhet, de a beépítésre kerülő anyagoknak meg kell felelniük a 275/2013. (VII.16.) Kormányrendeletben leírtaknak.

A tervekben előforduló anyagjelölések, típusok, megnevezések, márkajelölések, stb. csupán hivatkozások, ezek csak a tárgy jellegének egyértelmű meghatározására szolgálnak. A tervdokumentációban megadott gyártmányok helyett a tervező hozzájárulásával a nevezettel azonos műszaki paraméterrel rendelkező, bármely gyártótól származó gyártmány beépítésre kerülhet, de a beépítésre kerülő anyagoknak, szerkezeteknek, rendelkezniük kell a 3/2003. (I.25.) BM-GKM-KvVM együttes rendelet szerinti megfelelőség-igazolással, ill. 275/2013.(VII.16.) Korm. rendelet szerinti teljesítménynyilatkozattal.

# 3. A vállalkozási ellenértéke

## A teljes körű vállalkozási díj:

**………………,- Ft** azaz **…………………. Ft (nettó)**

**+ ………………,- Ft** azaz **…………………. Ft ÁFA**

**összesen**

**………………,- Ft** azaz **…………………. Ft (bruttó)**

amely teljes egészében az általános ÁFA szabályok hatálya alá tartozik.

### A vállalási összeg átalányár (Ptk. 6:245. §(1) bekezdése), az I. osztályú anyagok és munkavégzés figyelembe vételével egy összegben, fix áron, az anyagár és az MNB által közölt közép deviza árfolyamváltozások, valamint a vám figyelembe vételével tartalmazza a tervekben és szerződésben megadott valamennyi tevékenység költségét.

Vállalkozó a Szerződés aláírásával akként nyilatkozik, hogy a Szerződés elválaszthatatlan részét képező dokumentumokat és a Megrendelő által a rendelkezésére bocsátott egyéb dokumentumokat (tervdokumentáció, műszaki leírás, árazatlan költségvetést) átvette, azokat saját felelősségére ellenőrizte, az azokban foglalt tényeket, előírásokat ismeri. Vállalkozó a 3. pont szerinti árat ezen információk figyelembevételével, szakmai tapasztalatára alapozva és az építési helyszín ismeretében állapította meg. Vállalkozó kijelenti, hogy a Létesítmény funkciójának, céljainak megfelelő, valamint a rendeltetésszerű használatához és a teljes körű, I. osztályú minőségi követelményeknek megfelelő megjelenésű és minőségű megvalósításához szükséges kivitelezési munkákat kalkulálni tudta.

### A Vállalkozó a vállalási összegen belül köteles elvégezni a tervdokumentációkban, a műszaki leírásban szereplő, de a költségvetésből hiányzó munkákat (többletmunka), továbbá azokat a műszakilag szükséges munkákat is, amelyek nélkül a létesítmény rendeltetésszerűen nem használható, illetve használatba nem helyezhető. A Vállalkozó a többletmunka ellenértékének megtérítésére nem jogosult, a Megrendelő köteles azonban megtéríteni a Vállalkozónak a többletmunkával kapcsolatban felmerült olyan költségét, amely a szerződés megkötésének időpontjában nem volt előrelátható.

Vállalkozó a műszaki szükségesség, vagy rendeltetésszerű és biztonságos használat miatt szükséges pótmunkát köteles elvégezni. A pótmunka felmerülését előzetesen be kell jelenteni a megrendelő részére. A pótmunka elszámolása külön megállapodás szerint történik a Kbt. szabályainak figyelembe vételével.

## A vállalkozási díj fedezetet nyújt:

### A 2. pontban megfogalmazott konkrét munka elvégzéséhez kapcsolódóan, illetve azon túlmenően az ajánlati árnak fedezetet kell nyújtania:

* A műszaki dokumentációban leírt munkák teljes körű elvégzésére és átadására,
* A kivitelezési munkák során szükségessé váló többletmunkák elvégzésére,
* A garanciális hiányosságok kijavításának a költségeire,
* Az építési munkahely vagyonvédelmének költségeire,
* A kivitelezés során keletkező hulladékok – engedéllyel rendelkező kezelőhöz történő – elszállításának költségeit;
* Az ideiglenes melléklétesítmények költségeire,
* Az üzemelő vezetékek védelmének, esetleges megrongálódások helyreállításának költségeire, költségeire,
* Jelen szerződés tárgyában szereplő munka teljes körű felelősségbiztosításának a költségére,
* A közúti és egyéb forgalom építési munkák alatti korlátozásának, és szabályzásának a költségére,
* A közutak nem közlekedési célú igénybevételéhez kapcsolódó költségekre,
* A beruházás során felmerülő zöldkár, és egyéb károkozás költségeire.

Megrendelő kijelenti, hogy a vállalkozói díj fedezete rendelkezésére áll.

A kivitelezéshez szükséges víz, villamos energia költségeit a Megrendelő biztosítja meglévő közműhálózatáról.

# 4. Határidő, a teljesítéssel kapcsolatos kérdések

## A munkaterület átadása, munkakezdés

### A munkaterület átadása a szerződés hatályba lépését követő 5 napon belül történik meg.

### A 191/2009. (IX.15.) Korm. r. szerint a munkaterület átadás-átvételétől a Vállalkozó köteles építési naplót vezetni, melybe a megvalósítással és a helyszíni ellenőrzéssel kapcsolatos megjegyzések kerülnek be. A megjegyzésekre a Megrendelő, a Vállalkozó képviselője, a műszaki ellenőr, a felelős műszaki vezető jogosult. A bejegyzésre 8 napon belül köteles a másik fél válaszolni, az ellenőrzés, ellenjegyzés elmulasztása a bejegyzés elfogadását eredményezi, aminek következményét a mulasztott fél köteles vállalni. Az építési naplóba tartozó, de csak szóban közölt felhívás, válasz a felek viszonyában érvénytelen, ahhoz joghatás nem fűződik.

## Munka befejezése, részteljesítés és teljesítés

### A Vállalkozó akkor teljesítette szerződéses kötelezettségét, ha a tervezett munkákkal kapcsolatban, a tervdokumentációban, szakvéleményekben és műszaki leírásban előírt valamennyi munkát, valamint a megvalósítás során felmerült többlet és pótmunkákat maradéktalanul elvégezte.

### A szerződés teljes-körű teljesítésének határideje 2019. február 1.

A Vállalkozónak a kivitelezés során az előteljesítésre lehetősége van.

### A szerződés teljesítésének az elismerése és igazolása a műszaki átadás-átvételi eljáráson történik. A tervezett munkák műszaki átadás-átvétele csak akkor tekinthető teljesítésnek, ha Megrendelő valamennyi, a jelen szerződés keretében megvalósult létesítményt nyilatkozattal átvett.

## 5. A munkavégzés megszervezése, alvállalkozók igénybevétele

### Vállalkozó a munka ütemezésénél és annak sorrendjének meghatározásánál a Megrendelő és a Megrendelő megbízottja (műszaki ellenőr) utasításait, valamint a tervezői művezetés megállapításait köteles figyelembe venni.

## Vállalkozó legkésőbb a szerződés megkötésének időpontjában köteles a megrendelőnek valamennyi olyan alvállalkozót bejelenteni, amely részt vesz a szerződés teljesítésében, és - ha a megelőző közbeszerzési eljárásban az adott alvállalkozót még nem nevezte meg - a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt. A Vállalkozó a szerződés teljesítésének időtartama alatt köteles az ajánlatkérőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll kizáró okok hatálya alatt.

## Az építőipari kivitelezési tevékenységről szóló 191/2009 (IX.15.) Korm. Rendelet 3. § (2) bekezdés f) pontjával összefüggésben felek rögzítik, hogy az alvállalkozók igénybevételére a Kbt. 138-140. §-ai szerint kerülhet sor.

## 6. Késedelmes teljesítés, meghiúsulási kötbér

### Vállalkozó a saját hibájából adódó késedelmes teljesítése esetén Megrendelőnek kötbérfizetési kötelezettséggel tartozik.

### A Szerződés kötelezettségének késedelmes teljesítése esetén a Vállalkozó naponta a nettó vállalkozói díj 0,5 %-nak megfelelő összegű késedelmi kötbér fizetésére köteles. A késedelmi kötbér felső határa a nettó vállalkozói díj 10%-a. A késedelmi kötbér mértéke a tényleges késedelmes napok alapján kerül meghatározásra.

Amennyiben a Vállalkozó késedelme meghaladja a fentiekben meghatározott időtartamot, úgy Megrendelő jogosult – anélkül, hogy érdekmúlását bizonyítania kellene a vállalkozási szerződést a Vállalkozóhoz intézett egyoldalú nyilatkozattal, azonnali hatállyal felmondani.

Felek megállapodnak abban, hogy vis maior típusú késedelmi ok esetén a befejezési határidőt módosítják. Vis maiornak tekinthető a rendkívüli időjárás (belvíz, árvíz, földrengés, háború, villámcsapás, stb.). A rendkívüli időjárás tényét, ha ez a munkavégzést akadályozza felek az építési naplóban rögzítik. Amennyiben a fenti okok miatt a munkavégzés szünetel úgy a befejezési határidő módosul:

 - 15 napos szünetig a napok számával

 - 15 napon túl felek közös megegyezésével.

Amennyiben a tárgyi kivitelezés Vállalkozó hibájából meghiúsul, akkor a Vállalkozó a Megrendelőnek a nettó vállalkozói díj 10 %-nak megfelelő meghiúsulási kötbért köteles fizetni. Ebben az esetben késedelmi kötbér felszámítására nincsen lehetőség.

A szerződés akkor tekinthető meghiúsultnak, ha a Vállalkozó a teljesítési véghatáridőt túllépte és a Megrendelő által esetlegesen biztosított újabb (legalább 30 napos) határidő alatt sem teljesíti maradéktalanul a szerződés szerinti kötelezettségeit.

A meghiúsulási kötbérigény érvényesítésének esetén a megrendelő jogosult a szerződéstől elállni, és más vállalkozóval szerződést kötni a fennmaradó feladatok ellátására, továbbá az elállással, a késedelemmel, valamint az új vállalkozó bevonásával kapcsolatosan felmerült kárát a vállalkozóval szemben érvényesíteni.

# 7. MINŐSÉGI KÖVETELMÉNYEK, GARANCIA, A BEÉPÍTETT BERENDEZÉSEK OKOZTA KÁROK

## Minőség ellenőrzés, minőségtanúsítás

### A tervezett létesítmények minőségének az igazolása a Vállalkozó feladatát képezi.

### A beépítésre kerülő anyagoknak, szerkezeteknek meg kell felelniük a 275/2013. (VII.16.) Kormány rendeletben leírtaknak.

## Minőségi elvárás

### A Vállalkozó valamennyi elvégzendő munkatétel vonatkozásában I. osztályú anyagokat épít be, I. osztályú munkavégzés mellett. A vállalkozási díj ezek figyelembevételével kerül kidolgozásra a részletes költségvetési kiírás beárazásával.

## Szavatosság, jótállás

### A szerződés tárgyának minden részére teljes körűen és egységesen kiterjedő garanciális, szavatossági és jótállási idő kezdete a szerződés teljes körű teljesítésének a napja.

### Vállalkozó az elvégzett munkákra ………….. hónap jótállást vállal, és a Ptk.-ban meghatározott jótállási, szavatossági kötelezettség terheli.

Vállalkozó jótáll a Szerződésben foglalt kötelezettségeinek szerződésszerű teljesítéséért, továbbá az alkalmazott megoldások, eljárások alkalmasságáért és minőségéért függetlenül attól, hogy azokat saját maga vagy alvállalkozója, esetleg egyéb jogszerűen bevont harmadik személy alkalmazza.

Vállalkozó a jótállási időn belül felmerülő és a megvalósított létesítmények rendeltetésszerű használatát, állagát, illetve a testi épséget és egészséget veszélyeztető garanciális hiányosságok kijavításáról a Megrendelői értesítést követően haladéktalanul, még az egyéb hiányosságok kijavításáról az értesítés kézhezvételétől számított 15 napon belül köteles gondoskodni.

Amennyiben Vállalkozó a jótállási időszak alatt jelentkező hiányosságok javítását az előző pontban meghatározott határidőre nem végzi el, úgy Megrendelő jogosult ezen garanciális hiányosságokat a vállalkozó költségére más vállalkozóval megszüntetni.

# 8. EGYÜTTMŰKÖDÉS, MŰSZAKI ADMINISZTRÁCIÓ SZABÁLYOZÁSA

## Megrendelő képviselője

Kalcsó Istvánné polgármester

## Vállalkozó képviselője, aki egyben az állásfoglalásra jogosult képviselő is:

………………………..

### A Megrendelő a munkát helyszíni képviselője útján ellenőrzi. Az ellenőrzést a Megrendelő által megbízott ………………, mint műszaki ellenőr látja el. A műszaki teljesítés igazolására a műszaki ellenőr jogosult. A teljesítésigazolás kiadására a műszaki teljesítés igazolását követően ……………………… jogosult.

###  A Vállalkozó részéről alkalmazott felelős műszaki vezető(k) az építési naplóban kerül(nek) megnevezésre.

## Szerződésmódosítás

### A Felek a szerződést csak az 2015. évi CXLIII., a közbeszerzésekről szóló törvény 141.§ szerinti feltételek esetén – kétoldalú és cégszerűen aláírt megállapodással – módosíthatják.

## Az együttműködés elvei

A Vállalkozó minden, a teljesítést akadályozó, késleltető körülményről haladéktalanul köteles Megrendelőt írásban értesíteni, melyben jeleznie kell a késedelem okát és várható időtartamát is. Megrendelő a körülmények mérlegelésével saját belátása szerint dönt a határidő meghosszabbításáról, és azt a felek írásban rögzítik. Írásban történő értesítésnek felek a faxon, levélben, távirat útján történő értesítést fogadják el.

## 9. Műszaki átadás

### Vállalkozónak a szerződés teljesítését jelentő Műszaki átadás - átvételi eljáráson az átadásra kerülő létesítmények vonatkozásában szolgáltatnia kell:

* kivitelezői nyilatkozatot. (2 pld.),
* a felelős műszaki vezetői nyilatkozatokat (2 pld.),
* a megfelelőséget igazoló okiratokat, jegyzőkönyveket,
* a beépített anyagoknak, szerkezeteknek, a 275/2013. (VII.16.) Kormány rendelet szerinti megfelelőség-igazolását,
* a megvalósulási tervdokumentációt „D” terv (2 pld.),
* a vagyonnyilvántartáshoz szükséges mennyiségi és költségadatokat,
* építési-bontási hulladék nyilvántartási lapot, hulladék átvétel igazolását,

**10. Utófelülvizsgálat(ok)**

A műszaki átadás-átvételtől számított 1 éves időszakot követően, továbbá a jótállási időszak leteltét megelőző 1 hónappal a munkát újból meg kell vizsgálni a Megrendelő által összehívott utólagos műszaki felülvizsgálaton. A felülvizsgálat jegyzőkönyvében feltüntetett hibák kijavítása, illetve hiányosságok megszüntetése Vállalkozó garanciális kötelezettségét képezi.

# 11. PÉNZÜGYI TELJESÍTÉS, SZÁMLA KIFIZETÉS

## Számla, rész-számla benyújtása, kifizetése

Ajánlatkérő a Kbt. 135. § (7) bekezdése alapján a szerződésben foglalt –általános forgalmi adó nélkül számított – teljes ellenszolgáltatás 10%-ának megfelelő összeg mint előleg igénybevételének lehetőségét biztosítja a nyertes ajánlattevő részére.

A kivitelezés során ajánlatkérő egy darab rész-számla benyújtásának lehetőségét biztosítja a nyertes ajánlattevő számára. A rész-számla benyújtására 50 %-os készültség esetén van lehetőség, műszaki ellenőri teljesítésigazolás alapján. A 100 %-os készültség elérésekor a sikeres műszaki átadás-átvételt követően műszaki ellenőri teljesítésigazolás alapján van lehetőség a végszámla benyújtására.

Az igényelt előleg összege a rész-számlában kerül elszámolásra.

Ajánlatkérő az ellenértéket a **TOP-3.2.1-16-BS1-2017-00008** alapjánkötött támogatási szerződés alapján folyósított támogatásból fizeti ki.

A kifizetés során figyelemmel kell lenni a 272/2014. (XI.5.) Korm. r. releváns szabályaira is. Ajánlatkérő a műszakilag igazolható teljesítést követően az Ajánlatkérő megbízottja által műszakilag igazolt teljesítés szerint a kiadott teljesítésigazolás alapján teljesíti a számlában foglalt ellenértéket.

A teljesítés igazolására a Kbt. 135. § (1)-(2) bekezdésének a rendelkezései az irányadóak.

Vállalkozó a szerződésszerű (hiba- és hiánymentes) teljesítés igazolását követően jogosult végszámlát benyújtani (322/2015. (X. 30.) 31. §.)

A számlák kifizetése a Kbt. 135. §-a, valamint a 322/2015. (X.30.) Korm. r. 30. § és 32/A. §-a szerint történik meg, a Vállalkozónak a jelen szerződésben megjelölt bankszámlájára történő átutalással.

Amennyiben a vállalkozó a teljesítéshez alvállalkozót vesz igénybe, akkor a megrendelő a 322/2015. (X.30.) Korm. r. 32/A. §-a rendelkezései szerint köteles az ellenszolgáltatást teljesíteni. Továbbá figyelemmel kell leni a 322/2015. Korm. re 32/B. §-a szerinti rendelkezésekre.

Megrendelő fizetési késedelme esetén a Vállalkozó fizetési késedelmi kamatot jogosult érvényesíteni a Megrendelő felé a Ptk -ban foglaltak szerint.

A beruházás nem engedélyköteles, így a kifizetés az általános ÁFA szabályok hatálya alá tartozik. A vállalkozó köteles a számla kiállítása során ezt figyelembe venni.

A kifizetésre alkalmazandó egyéb szabályok:

2015. évi CXIII. törvény a közbeszerzésekről;

Ptk. 6:130. § (1)-(2) bekezdés (amennyiben az ajánlattevő által alvállalkozó igénybevételére nem kerül sor);

322/2015. (X.30.) Korm. r. 32/A.-32/B § (amennyiben az ajánlattevő alvállalkozót vesz igénybe);

322/2015. (X. 30.) Korm. rendelet 30-32. §;

272/2014. (XI.5.) Korm. r.

# 12. Egyéb

A kivitelezés során keletkező hulladékok elszállítására a Vállalkozó köteles, melyet köteles a megrendelőnek írásban igazolni.

A szerződés teljesítéséből eredő bármilyen vitás kérdés rendezését a felek tárgyalás útján kísérlik meg. Ennek 30 napon túli eredménytelensége esetén felek a vitás kérdés eldöntéséhez alávetik magukat hatáskörtől függően a Megrendelő székhelye szerint illetékes Szegedi Járásbíróság, illetve a Szegedi Törvényszék kizárólagos illetékességének.

A fenti feltételek közt nem szabályozott kérdésekben a Ptk. és Kbt. valamint vonatkozó kormányrendeletek rendelkezései az irányadók.

A Szerződés és a felek közötti kommunikáció nyelve a magyar.

A Megrendelő jogosult a szerződést a Kbt. 143. § (1) bekezdése alapján felmondani, vagy attól elállni, valamint köteles a szerződést a Kbt. 143. § (2) bekezdésében foglalt esetben felmondani, továbbá jogosult és egyben köteles a szerződést a Kbt. 143. § (3) bekezdésében foglalt esetekben felmondani.

A Megrendelő előírja, hogy a Vállalkozó nem fizethet, illetve számolhat el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pontja ka)-kb) alpontja szerinti feltételeknek nem megfelelő társaság tekintetében merülnek fel, és melyek a Vállalkozó adóköteles jövedelmének csökkentésére alkalmasak. Továbbá a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143.§. (3) szerinti ügyletekről a Megrendelőt haladéktalanul értesíti.

A Szerződésre a magyar jog az irányadó. A szerződés módosítására a Kbt. 141. §-ban foglaltak figyelembevételével kerülhet sor

A jelen Szerződésben nem, vagy nem kielégítően szabályozott kérdésekre vonatkozóan a Szerződés elválaszthatatlan részét képező az alábbiakban mellékelt dokumentumok az irányadók, amelyek a jelen Szerződéssel együtt a Szerződést alkotják, így együtt olvasandók és értelmezendők. A dokumentumok közötti ellentmondás esetén a sorrendben előbb álló dokumentum rendelkezései megelőzik a sorban később álló dokumentum rendelkezéseit.

* Ajánlattételi felhívás és a közbeszerzési dokumentumok
* Tervdokumentáció, műszaki leírás, árazott költségvetés
* A közbeszerzési eljárás során keletkezett valamennyi dokumentum
* Az ajánlattevő ajánlata
* Vállalkozó felelősségbiztosítása

Felek jelen vállalkozási szerződést elolvasás és közös értelmezés után, mint akaratukkal mindenben megegyezőt aláírják.

Kétegyháza, 2018. ……………….

|  |  |
| --- | --- |
| Megrendelő | Vállalkozó |